Pirkimo dokumentų (SPS) 1 priedas

**TECHNINĖ SPECIFIKACIJA**

**SPECIALIEJI REIKALAVIMAI:**

1. Tiekėjas turi pateikti dokumentus, įrodančius siūlomos įrangos atitikimą kokybės ir techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ir / ar siūlomos įrangos techninių charakteristikų aprašymus (jei gamintojo kataloge neišsamiai atsispindi siūlomos įrangos atitikimas techninės specifikacijos reikalavimams) (pdf formatu) su vertimu į lietuvių kalbą. Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir / ar nurodyti rodyklėmis, ir / ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Taip pat tiekėjas turi pateikti nuorodas į gamintojo interneto tinklalapį (jei toks yra), kuriame perkančiosios organizacijos vertintojai galėtų patikrinti teikiamų duomenų autentiškumą (nuorodos turi būti parašytos pateikiamuose kataloguose ar aprašymuose). Perkančioji organizacija turi teisę reikalauti pateikti katalogų ir techninių aprašų originalus, o tiekėjui jų nepateikus – pasiūlymą atmesti.

2. Visoms nurodytoms konkrečioms medžiagoms ir/ar konkretiems pavadinimams, standartams ir pan. taikoma „arba lygiavertis“. Tiekėjas, siūlantis lygiavertę prekę, privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus.

3. Tiekėjas turi būti siūlomos įrangos gamintojas arba oficialus siūlomos įrangos gamintojo įgaliotasis atstovas, arba turi turėti rašytinį susitarimą su tokiu įgaliotuoju atstovu dėl prekybos šia įranga ir su pasiūlymu turi pateikti tai patvirtinantį dokumentą. Tiekėjas turi turėti gamintojo įgaliojimą atlikti siūlomos įrangos instaliavimą ir garantinį aptarnavimą arba turi turėti rašytinį susitarimą su kitu ūkio subjektu, kuris yra gamintojo įgaliotas atlikti šios įrangos instaliavimą ir garantinį aptarnavimą. Tiekėjas dokumentus, įrodančius, kad pirkimo sutartį vykdys turėdami teisę instaliuoti ir teikti garantinį aptarnavimą, privalo pristatyti kartu su prekėmis (taikoma 2 ir 3 pirkimo dalims, netaikoma kartu su įranga siūlomiems kompiuteriams, klaviatūroms, pelėms, nepertraukiamo maitinimo šaltiniams (UPS), lazeriniams spausdintuvams).

4. Į pasiūlymo kainą turi būti įskaičiuotas įrangos pristatymas į VšĮ Vilniaus universiteto ligoninės Santaros klinikų sandėlį, pervežimas iš sandėlio į instaliavimo vietą, instaliavimas, po instaliavimo likusių įpakavimo medžiagų išvežimas (utilizavimas) ir personalo apmokymas.

5. Siūlomos prekės privalo turėti CE sertifikatą arba EB deklaraciją. Tiekėjas kartu su pristatoma preke privalo pateikti CE sertifikato arba EB deklaracijos kopiją. Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.

6. Garantinis laikotarpis:

6.1. Ne mažiau nei 24 mėn.

6.2. Į garantiją įskaičiuotas nemokamai atliekamas įrangos remontas, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atliekama techninė priežiūra, įskaitant techninei priežiūrai atlikti reikalingas detales ir medžiagas. Reikalavimai netaikomi garantijos sąlygų neatitinkančių gedimų atvejams, kai įranga sugenda dėl vartotojo kaltės.

7. Kartu su įranga pateikiama dokumentacija:

7.1. Naudojimo instrukcija lietuvių kalba,

7.2. Serviso dokumentacija lietuvių arba anglų kalba.

8. Maitinimas: 220 V ± 10 %, 50Hz elektros tinklas.

**2 Pirkimo dalis. Neinvazinis ventiliacijos aparatas - 1 vnt.**

|  |  |  |  |
| --- | --- | --- | --- |
| Eil. Nr. | Parametrai | Reikalaujamo parametro reikšmė | Tiekėjo siūlomos prekės parametrų reikšmės (Failo, dokumento pavadinimas ir puslapio Nr., pažymintis vietą, kurioje yra siūlomus techninius parametrus patvirtinantys dokumentai, siūlomos prekės katalogo numeris) |
| **1.** | **Neinvazinis ventiliacijos aparatas** |  |  |
| 2. | Siūlomos prekės pavadinimas (modelis, konkreti modifikacija), gamintojas, kilmės šalis | ResMed Lumis S/T, Resmed, Australija |  |
| 3. | Paskirtis | Aparatas pritaikytas neinvazinei dirbtinei plaučių ventiliacijai | Aparatas pritaikytas neinvazinei dirbtinei plaučių ventiliacijai. Brošiūra |
| 4. | Veikimas | Aparato darbas užtikrinamas nuosavu suspausto oro resursu (turbina) | Aparato darbas užtikrinamas nuosavu suspausto oro resursu (turbina) |
| 5. | Galima naudoti 15 ir 22 mm (+/- 3 mm) skersmens kvėpavimo kontūrus | Būtina | Galima naudoti 15 ir 22 mm skersmens kvėpavimo kontūrus |
| 7. | Integruotas spalvotas ekranas | Būtina | **taip** |
| 8. | Ventiliacijos režimai |  | CPAP, S, ST, T, PAC Brošiūra 20 psl. |
| 8.1 | CPAP | Būtina | CPAP |
| 8.2 | Spontaninė ventiliacija |  | Spontaninė ventiliacija |
| 8.3 | Spontaninis laiko režimas |  | Spontaninis laiko režimas |
| 8.4 | Apskaičiuoto laiko (T) režimas |  | Apskaičiuoto laiko (T) režimas |
| 8.5 | Slėgiu kontroliuojama ventiliacija arba slėgiu kontroliuojantis asistuojantis režimas | Būtina | Slėgiu kontroliuojantis asistuojantis režimas |
| **9.** | **Nustatymai** |  |  |
| 9.1 | Ventiliavimo slėgis (ne siauresniame diapazone už nurodytą) | 4 - 25 cmH2O | 2 – 25 cm H2O Brošiūra 20 psl. |
| 9.2 | Nustatomas kvėpuojamasis tūris (ne siauresniame diapazone už nurodytą) | * 1. ml | 0-4000 ml Brošiūra 21 psl. |
| 9.3 | Įkvėpimo laikas | 0,5-3,0 sek. | 0,1-3,0 sek.  Brošiūra 21 psl. |
| 9.4 | Kvėpavimo dažnis (ne siauresniame diapazone už nurodytą) | 4-30 k/min | 4-30 k/min |
| 10. | Drėkintuvas | Būtinas | yra |
| **11.** | **Komplektacija** |  |  |
| 11.1 | Neinvazinis ventiliacijos aparatas | 1 vnt. | 1 vnt. |
| 11.2 | Krepšys | 1 vnt. | 1 vnt. |
| 11.3 | Drėkintuvas | 2 vnt. | 2 vnt. |
| 11.4 | Šildomas kontūras su deguonies tiekimo jungtimi | 2 vnt. | 2 vnt. |
| 11.5 | Daugkartinio naudojimo kaukės (3 dydžių) | 1 vnt. | 1 vnt. |
| 11.6 | Atminties kortelė (≥ 512 GB) | 1 vnt. | 1 vnt. |
| 11.7 | Išoriniai filtrai | ≥ 100 vnt. | 100 vnt. |